Arnhild Holmlimo

Arnhild Holmlimo (født 1983) er en norsk tidligere håndballspiller som også spilte beachhåndball. 

Hun spilte for Oppsal IF i sesongen 2012/13, og valgte å avslutte håndballkarrieren sin etter EM i beachhåndball 2013 i Randers, der Norge fikk bronse. 

 Karriere 
Holmlimo har spilt for både Verdal, Varden og Stjørdals-Blink, og spilte mange sesonger for Levanger HK i 1. divisjon, der hun bl.a. ble divisjonens tredje mest scorende spiller i sesongen 2004/05, med 186 mål.Norsk Topphåndball - Holmlimo til Oppsal , besøkt 23. juli 2013.Håndball.no - Topscore 1. divisjon kvinner Sesongen 2004/2005, besøkt 23. juli 2013. Etter dette gikk hun til Bækkelaget, da de rykket opp til eliteserien i 2005, og spilte der i to sesonger fram til 2007.BT.no - Her er stallene i kvinnenes eliteseriehåndball sesongen 2005/06, besøkt 23. juli 2013. Sommeren 2007 gikk hun til Nordstrand, og spilte der i tre sesonger, fram til 2010.Nordstrands Blad - Holmlimo fra BSK til NIF, besøkt 23. juli 2013. 

I 2007 spilte Holmlimo tre kamper for Norges B-landslag i håndball.Håndball.no - Holmlimo, Arnhild : Landslag kvinner senior, besøkt 24. juli 2013.

Holmlimo deltok ved VM i beachhåndball 2008, der Norge kom på 6.-plass.Norges Håndballforbund - Troppen til VM i Beachhåndball, besøkt 29. juli 2014. Hun deltok på det norske laget som fikk sølv i EM i beachhåndball 2009, og hun var med å vinne gull ved VM i beachhåndball 2010. I 2010 deltok hun også ved Politi-EM i håndball, der Norge kom på 2.-plass, og hun ble valgt ut på turneringens Allstar-team. 

Hun returnerte til Levanger HK for en kort periode i oktober 2010, men spilte kun to kamper der før hun valgte å avslutte sin håndballkarriere. Våren 2011 gjorde hun imidlertid comeback for den tyske klubben TV Granzach Handball i 3. Bundesliga.Badische Zeitung - 40 Treffer reichen nicht zum Sieg, besøkt 24. juli 2013. Hun spilte for Levanger igjen fra januar til mars 2012, og i september 2012 gikk hun til Oppsal IF, der hun spilte ut 2013-sesongen.Håndballmagasinet - Arnhild Holmlimo til Oppsal i siste sekund , besøkt 23. juli 2013. 

Ved VM i beachhåndball 2012 var hun med på det norske laget som fikk bronse. I juli 2013 deltok hun ved EM i beachhåndball 2013 i Randers i Danmark. Her fikk Norge bronse, etter at de vant bronsefinalen 2-1 over Ukraina.European Handball Federation - 2013 Women's ECh Beachhandball Final Tournament , besøkt 15. juli 2013. Etter dette mesterskapet la hun opp som håndballspiller.Levangeravisa - Legger opp, besøkt 24. juli 2013.

 Referanser 

 Eksterne lenker 


Kategori:Norske håndballspillere
Kategori:Norske beachhåndballspillere
Kategori:Verdensmestere i beachhåndball
Kategori:Personer fra Verdal kommune
Kategori:Fødsler i 1983